Վալդենյան դարձում

Վալդենյան դարձում, քիմիական փոխարկում, երբ օրգանական մոլեկուլում ասիմետրիկ կենտրոնի կոնֆիգուրացիան փոխվում է տեղակալման ռեակցիայի հետևանքով։

Պաուլ Վալդենը հայտնաբերել է (1898), որ (-) խնձորաթթուն (I) քլորացնելու և ստացված քլորսաթաթթուն (II) հիդրոլիզելու հետևանքով ստացվում է (+) խնձորաթթու (III)(տես նկարը)։

Վալդենյան դարձումը կարևոր է տեսական օրգանական քիմիայում և կենդանի օրգանիզմներում տեղի ունեցող երևույթները պարզաբանելու համար։

Քիմիական պրոցեսներ
Ստերեոքիմիա